આમ જોવા જઈએ તો કોઈ પણ કથાનું હાર્દ તેની વાર્તા જ હોય છે અને વાચકને એ કથા જ જકડી રાખે છે. જો લેખકે રોચક, ત્રિપરિમાણિય પાત્રો સર્જ્યાં હોય પણ કથાવસ્તુ નબળી હોય, તો તે કથા રસપ્રદ બનતી નથી. પણ બીજી બાજુ, ‘પાત્રોના માનસપ્રવાહોનું ઊંડાણભર્યું આલેખન’ કર્યા વિના પણ એક રોચક વાર્તા રજૂ થઈ હોય, તો તે નિઃશંક કોઈ પણ વાચકને ગમશે જ. માટે અશ્વિની ભટ્ટનું પુસ્તક નવલકથા હોય કે ‘સ્ટોરીટેલિંગ’, વાચક તો તેને આવકારશે જ.